7.pielikums
iepirkuma “Nekustamo īpašumu vērtēšana 
Gulbenes novada pašvaldības vajadzībām” nolikumam 
(ID Nr. GNP 2026/61)

IEPIRKUMA Nr. GNP 2026/61 LĪGUMS (PROJEKTS)
par nekustamo īpašumu vērtēšanas pakalpojumiem Gulbenes novada pašvaldības vajadzībām

Gulbenē,			 				         									    Datumu skatīt laika zīmogā

Gulbenes novada pašvaldība, reģistrācijas Nr. 90009116327, juridiskā adrese: Ābeļu iela 2, Gulbene, Gulbenes novads, LV-4401, turpmāk – Pasūtītājs, kuras vārdā, pamatojoties uz Gulbenes novada domes 2023. gada 21. decembra saistošajiem noteikumiem Nr. 24 “Gulbenes novada pašvaldības nolikums”, rīkojas tās izpilddirektore Antra Sprudzāne, no vienas puses, un
__________________________________, reģistrācijas Nr. _____________________, juridiskā adrese: ______________________________________, turpmāk – Izpildītājs, kuru, saskaņā ar ____________, pārstāv tās __________________________, no otras puses, abi kopā un katrs atsevišķi turpmāk – Puses, pamatojoties uz atklāta konkursa “Nekustamo īpašumu vērtēšana Gulbenes novada pašvaldības vajadzībām”, identifikācijas Nr. GNP 2026/61,               turpmāk – Iepirkums, rezultātiem un Izpildītāja iesniegto piedāvājumu iepirkumā, noslēdz šāda satura līgumu, turpmāk – Līgums:
1. Līguma priekšmets
1.1. Pasūtītājs uzdod un Izpildītājs, ar nekustamo īpašumu vērtēšanu, atbilstoši tehniskajai specifikācijai (Līguma 1.pielikums), finanšu piedāvājumam (Līguma 2.pielikums), saskaņā ar konkrētu Darba uzdevumu (pasūtījumu) un Līguma noteikumiem, turpmāk tekstā – Darbs, saskaņā ar tehnisko specifikāciju (līguma 1.pielikums), Pasūtītāja Darba uzdevumu un pušu saskaņoto tāmi, turpmāk – Darbs, par finanšu piedāvājumā (līguma 2.pielikums) norādītajām cenām.
1.2. Izpildītājs Darbu veic ar savu darbaspēku, darba rīkiem un ierīcēm, un ar materiāliem, kuru vērtība ir ierēķināta Līguma summā.
1.3. Izpildītājs apņemas nodot Darbu Pasūtītājam līguma 1.pielikumā noteiktajā termiņā un kārtībā.
2. Līguma darbības termiņš
Līgums stājas spēkā tā abpusējas parakstīšanas dienā un ir spēkā 12 (divpadsmit) mēnešus vai līdz Līguma 3.1.punktā norādītās summas sasniegšanai atkarībā no tā kurš no apstākļiem iestājas pirmais. Līgums stājas spēkā tā abpusējas parakstīšanas dienā un ir spēkā līdz savstarpējo saistību pilnīgai izpildei.
3. Norēķinu kārtība
3.1. Kopējā Līguma summa par pakalpojumiem ir 30000 EUR (trīsdesmit tūkstoši euro) bez PVN.
3.2. Samaksa par konkrēta darba izpildi atbilstoši Darba uzdevumam tiek aprēķināta un veikta atbilstoši līguma 2.pielikumam.
3.3. Pasūtītājs samaksā Izpildītājam par faktiski izpildītu Darbu pēc pieņemšanas-nodošanas akta parakstīšanas un rēķina saņemšanas, kas atbilst pušu saskaņotajai tāmei.
3.4. Pušu parakstītie Darba nodošanas – pieņemšanas akti ir pamats rēķina iesniegšanai par veikto Darbu.
3.5. Maksājumi tiek veikti 10 (desmit) darba dienu laikā, pamatojoties uz Izpildītāja iesniegto rēķinu, pārskaitot rēķinā norādīto summu uz Izpildītāja kontu bankā. Rēķinā minētās summas ietver visus valsts nodokļus un nodevas.
3.6. Pasūtītājs pieņem rēķinus elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja oficiālās elektroniskās adreses apakšadresi: E-Rēķini EINVOICE_GNP@90009116327.
4. Darba izpildes un nodošanas kārtība
4.1. Izpildītājs katru Darbu veic termiņā, kāds noteikts līguma 1.pielikumā. Darbu uzdevuma (pasūtījuma) izpildes termiņš var tikt pagarināts, ja Darbu izpildes kavējums radies no Izpildītāja neatkarīgu iemeslu dēļ, kā rezultātā nebija iespējams paveikt noteiktā termiņā un līguma 11.8.1.punktā norādītā Pasūtītāja kontaktpersona rakstveidā ir piekritusi izpildes termiņa pagarinājumam.
4.2. Pēc katra Darba Izpildītājs sagatavo un iesniedz izpildīto Darbu Pasūtītājam tehniskajā specifikācijā noteiktajā apjomā, kopā ar darbu nodošanas – pieņemšanas aktu 2 (divos) eksemplāros. Darbs tiek nodots līguma 1.pielikumā noteiktajā kārtībā.
4.3. Pasūtītājs 5 (piecu) darba dienu laikā izvērtē Darba atbilstību līguma un normatīvo aktu prasībām un paraksta nodošanas – pieņemšanas aktu eksemplārus, no kuriem vienu nodod (nosūta) Izpildītājam.
4.4. Gadījumā, ja Pasūtītājam ir pretenzijas pret veikto darbu, Pasūtītājs sagatavo argumentētus iebildumus un nodod (nosūta) tos Izpildītājam. Izpildītājam Pasūtītāja konstatētās nepilnības ir jānovērš ar saviem spēkiem un līdzekļiem 30 (trīsdesmit) dienu laikā. 
5. Pušu saistības
5.1. Izpildītājs apņemas:
5.1.1. nodrošināt Darba veikšanu atbilstoši spēkā esošajām tiesību normām, ar nepieciešamajiem materiāliem un kvalificētu darba spēku;
5.1.2. informēt par apstākļiem, kas traucē uzsākt, ierobežo vai kavē Darba izpildi;
5.1.3. novērst Pasūtītāja vai tā pilnvarotās personas pretenzijas par Darba izpildi;
5.1.4. nodrošināt, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
5.2. Pasūtītājs apņemas:
5.2.1. sagatavot un izsniegt Izpildītājam visu dokumentāciju, kas ir nepieciešama Darba izpildei;
5.2.2. veikt maksājumus par Darbu saskaņā ar šā līguma 3.punktā noteikto apmaksas kārtību.
6. Pušu atbildība
6.1. Par šajā līgumā minēto saistību neizpildi vai nepienācīgu izpildi vainīgā Puse pilnā apmērā atlīdzina otrai Pusei nodarītos zaudējumus.
6.2. Pusēm vai to pilnvarotajiem pārstāvjiem nav tiesību pieprasīt to, kas nav ar šo līgumu vai normatīvajiem aktiem tām piešķirts.
6.3. Ja Izpildītājs nav izpildījis Darbu kopumā vai kādu tā daļu Darba uzdevumā noteiktajā termiņā (4.1.punkts) vai/un Izpildītājs konstatētos Darba apjoma vai kvalitātes trūkumus nenovērš šā līguma 4.4.punktā noteiktajā termiņā, tas maksā Pasūtītājam līgumsodu 0,5% (nulle, komats, pieci procenti) apmērā no attiecīgās Darbu izpildes tāmes summas, par katru nokavēto dienu.
6.4. Par šā līguma 3.punktā paredzētā maksājuma termiņa nokavēšanu Pasūtītājs maksā Izpildītājam līgumsodu 0,5% (nulle, komats, pieci procenti) apmērā no rēķinā norādītās un termiņā neapmaksātās summas, par katru nokavēto dienu.
6.5. Ja ir iestājušies apstākļi, kas saskaņā ar līgumu dod Pasūtītājam tiesības piemērot līgumsodu pret Izpildītāju, Pasūtītājs līgumsoda apmēru atrēķina no nākošā veicamā maksājuma bezstrīdus kārtībā.
7. Līguma grozīšana un pirmstermiņa izbeigšana
7.1. Līguma noteikumus vai atsevišķus punktus var grozīt tikai Pusēm rakstiski vienojoties. Publisko iepirkumu likuma 61.pantā noteiktajā kārtībā un gadījumos.
7.2. Pasūtītājs ir tiesīgs vienpusēji atkāpties no līguma, ja:
7.2.1. Izpildītājs Darba izpildes termiņu kavē vairāk kā par 30 (trīsdesmit) dienām vai Pasūtītājs, pieņemot Darbu  atkārtoti, ir konstatējis, ka iepriekš norādītie trūkumi nav novērsti vai novērsti nepilnīgi;
7.2.2. ir uzsākta Izpildītāja likvidācija vai tas ir pasludināts par maksātnespējīgu;
7.2.3. Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt.
7.3. Izpildītājam ir tiesības vienpusēji atkāpties no līguma pirms termiņa, rakstveidā par to iepriekš paziņojot Pasūtītājam, ja pēdējais neveic Līgumā noteiktos maksājumus par kvalitatīvi un termiņā veiktiem Darbiem un kavējums pārsniedz 30 (trīsdesmit) kalendārās dienas.
7.4. Līgums tiek atcelts paziņojuma kārtībā. Līgums ir uzskatāms par atceltu 15. (piecpadsmitajā) dienā no paziņojuma nosūtīšanas ierakstītā sūtījumā uz adresāta juridisko adresi.
7.5. Līguma izbeigšana no Pasūtītāja puses neatbrīvo Izpildītāju no līgumsoda un Darba neizpildes dēļ radīto zaudējumu atmaksas.

8. Apakšuzņēmēju un speciālistu maiņa un piesaistīšana 
8.1. [bookmark: _Hlk33796565]Darba veikšanai Izpildītājs piesaista iepirkumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veiktā darba atbilstību Līguma prasībām.
8.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem un to apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
8.3. Speciālistu sarakstā (saskaņā ar iesniegto piedāvājumu Iepirkumā) norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
8.4. Izpildītājs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu, prasīt nomaināmo speciālistu un/vai apakšuzņēmēja viedokli par nomaiņas iemesliem.
8.5. Pasūtītājs nepiekrīt speciālistu sarakstā norādītā personāla nomaiņai, ja piedāvātais personāls neatbilst Iepirkuma dokumentos piesaistītajiem speciālistiem izvirzītajām prasībām vai tiem nav vismaz tādas pašas kvalifikācijas un pieredzes kā personālam, kas tika vērtēts.
8.6. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:
8.6.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
8.6.2. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10000 euro no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 9.panta astotās daļas minētajiem pretendentu izslēgšanas gadījumiem.
8.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
8.8. Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem.
9. Nepārvarama vara
9.1. Puses tiek atbrīvotas no atbildības par daļēju vai pilnīgu šajā līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc līguma parakstīšanas, un kurus Puses nevarēja iepriekš paredzēt un novērst.
9.2. Pie šādiem apstākļiem pieskaitāmi - dabas stihijas teritorijās, kur Izpildītājam ir jāveic Pasūtījuma izpilde, likumdevēja, valsts institūciju, tiesu iestāžu darbība un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
9.3. Puse, kas atsaucas uz nepārvaramu, ārkārtēja rakstura apstākļu darbību, 3 (trīs) darba dienu laika par tiem jāpaziņo otrai Pusei, noradot iespējamo saistību izpildes termiņu.
9.4. Ja nepārvaramu, ārkārtēja rakstura apstākļu dēļ līguma izpilde aizkavējas vairāk ka par 10 (desmit) darba dienām, katrai no Pusēm ir tiesības vienpusēji atkāpties no līguma izpildes. Ja līgums šādā kārtā tiek izbeigts, nevienai no Pusēm nav tiesību pieprasīt no otras zaudējumu atlīdzību. 
10. Fizisko personu datu aizsardzība
10.1. Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.
10.2. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto.
10.3. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
10.4. Līguma ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 72 (septiņdesmit divu) stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.

11. Papildus noteikumi
11.1. Visos citos jautājumos, ko neparedz šī līguma noteikumi, Puses vadās pēc spēkā esošās Latvijas Republikas likumdošanas. 
11.2. Līgums ir saistošs Pušu tiesību un saistību pārņēmējiem.
11.3. Izpildītājam nav tiesību nodot līgumā noteikto saistību izpildi trešajai personai bez Pasūtītāja rakstiskas piekrišanas.
11.4. Parakstot šo līgumu, abas Puses apliecina, ka ir tiesīgas un pilnvarotas parakstīt šādu satura līgumu.
11.5. Gadījumā, ja kādai no Pusēm mainās rekvizīti, kas var ietekmēt šī līguma izpildi, tās pienākums ir 3 (trīs) darba dienu laikā informēt otru Pusi par šīm izmaiņām, pretējā gadījumā pretenzijas par līgumā uzņemto saistību neizpildi vai nepienācīgu izpildi, kas pamatotas ar izmaiņu nepaziņošanu, netiks uzskatītas par saistošām.
11.6. Ja kāds no līguma punktiem zaudē spēku vai ir pretrunā ar jaunizdotajiem normatīvajiem aktiem, tad tas neietekmē pārējo punktu spēkā esamību, bet nepieciešamības gadījumā tie ir maināmi, atbilstoši spēkā esošajiem normatīvajiem aktiem, lai tiktu izpildītas līgumā noteiktās saistības.
11.7. Visi šā līguma pielikumi, vienošanās, papildinājumi un grozījumi, kas ir parakstīti, Pusēm vienojoties, ir šā līguma neatņemama sastāvdaļa.
11.8. Pušu par līguma izpildes gaitu atbildīgās personas un telefoni:
11.8.1. [bookmark: _Hlk177388277]no Pasūtītāja puses: Gulbenes novada Centrālās pārvaldes Īpašumu pārraudzības nodaļas vecākā zemes lietu speciāliste Aiga Gibnere, tālr.: 64474919, e-pasts: aiga.gibnere@gulbene.lv
11.8.2. no Izpildītāja puses: _____________________, tālr.: ______________,                   e-pasts: _______________________.
11.9. Visas domstarpības un strīdi, kas izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.
11.10. Ja Puses nespēj strīdu atrisināt savstarpēju pārrunu rezultātā, tas tiek atrisināts tiesā Latvijas Republikas spēkā esošo normatīvo aktu noteiktajā kārtībā.
11.11. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
11.12. Kā neatņemama līguma sastāvdaļai ir pievienoti šādi pielikumi: 
11.12.1. 1.pielikums – “Tehniskās specifikācijas”;
11.12.2. 2.pielikums – “Finanšu piedāvājums”.
12. Pušu rekvizīti un paraksti 

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU  

